Agonglo overtok et land som ikke lenger hadde full uavhengighet. Mellom 1726 og 1730 hadde Dahomey vært utsatt for flere invasjoner fra Oyo, det større og mektigere nabolandet i øst. I 1730 måtte Dahomey inngå en fredsavtale med Oyo, ble en vasallstat under Oyo-riket og måtte betale årlige skatter og avgifter i form av store mengder slaver, våpen og betalingsmiddelet kauriskjell.